ΕΚΤΕΛΕΣΤΙΚΗ ΑΠΌΦΑΣΗ 2012/37/ΚΕΠΠΑ ΤΟΥ ΣΥΜΒΟΥΛΊΟΥ της 23ης Ιανουαρίου 2012 για την εφαρμογή της απόφασης 2011/782/ΚΕΠΠΑ του Συμβουλίου σχετικά με περιοριστικά μέτρα κατά της Συρίας ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την απόφαση του Συμβουλίου 2011/782/ΚΕΠΠΑ της 1ης Δεκεμβρίου 2011 σχετικά με περιοριστικά μέτρα κατά της Συρίας και για την κατάργηση της απόφασης 2011/273/ΚΕΠΠΑ (1) ιδίως δε το άρθρο 21 παράγραφος 1 αυτής, Εκτιμώντας τα ακόλουθα: (1) Την 1η Δεκεμβρίου 2011, το Συμβούλιο εξέδωσε την απόφαση 2011/782/ΚΕΠΠΑ σχετικά με περιοριστικά μέτρα κατά της Συρίας. (2) Λόγω της σοβαρότητας της κατάστασης στη Συρία, πρέπει να προστεθούν και άλλα πρόσωπα και οντότητες στον κατάλογο των φυσικών και νομικών προσώπων και οντοτήτων που αποτελούν αντικείμενο περιοριστικών μέτρων, ο οποίος παρατίθεται στο παράρτημα I της απόφασης 2011/782/ΚΕΠΠΑ, ΕΞΕΔΩΣΕ ΤΗΝ ΑΚΟΛΟΥΘΗ ΑΠΟΦΑΣΗ: Άρθρο 1 Τα πρόσωπα και οι οντότητες που περιλαμβάνονται στο παράρτημα της παρούσας απόφασης προστίθενται στον κατάλογο που παρατίθεται στο παράρτημα I της απόφασης 2011/782/ΚΕΠΠΑ. Άρθρο 2 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 23 Ιανουαρίου 2012.

[Source: multi_eurlex | Tokens: 1189]